Другі аспект. Калі мы бяром драўляны школьны трохвугольнік з трох планак, то ён мае знешнія вуглы, і, трэба разумець, унутраныя куты. Цяпер ператворым гэты драўляны трохвугольнік у матэматычную фігуру. Для гэтага трэба паменшыць шырыню планкі да шырыні лініі. Матэматычная лінія мае нулявую шырыню (таўшчыню). У гэтым выпадку нашыя знешнія вуглы сальюцца з унутранымі кутамі. Гэта будзе тое самае. У гэтым выпадку “вугал” і “кут” становяцца тоеснымі. А таму “трохвугольнік” і “трыкутнік” таксама тоесныя, і ўжываць абодва гэтыя словы ў матэматыцы абсалютна правамерна. Матэматычная фігура “трохвугольнік” з поўным правам можа называцца “трыкутнікам”. Справа за практыкай прымянення.